**RÁMCOVÁ DOHODA**

**Projektová dokumentácia pre rekonštrukcie mostov v správe SSC:**

**Vypracovanie a dodanie projektovej dokumentácie na ponuku (DP),**

**ktorej súčasťou je dokumentácia v stupni stavebný zámer, projekt stavby a vykonávací projekt,**

**a vykonávanie dohľadu projektanta nad zhotovovaním stavby (PDP)**

uzatvorená podľa § 536 a nasl. zákona č. 513/1991 Zb. Obchodného zákonníka

v znení neskorších predpisov

(ďalej aj ako „Rámcová dohoda“)

**Článok 1**

**ZMLUVNÉ STRANY**

**1.1 Objednávateľ**:

Obchodné meno: **SLOVENSKÁ SPRÁVA CIEST**

Sídlo: Bratislava, Dúbravská cesta 1152/3, PSČ 841 04

Právna forma: rozpočtová organizácia, zriadená MDPT SR (právny nástupca MD SR) zriaďovacou listinou č.5854/M-95 zo dňa 07.12.1995, úplné znenie pod č.316/M-2005 zo dňa 14.02.2005, v platnom znení

Štatutárny orgán: Mgr. Norbert Polievka, MA**,** generálny riaditeľ

Bankové spojenie: Štátna pokladnica

IBAN: SK44 8180 0000 0070 0013 5433

BIC: SPSRSKBA

IČO: 00003328

DIČ: 2021067785

Telefón:

E-mail:

(ďalej len „objednávateľ“)

a

**1.2 Zhotoviteľ:**

Obchodné meno:

Sídlo:

Právna forma:

Zapísaný v:

Štatutárny orgán:

Bankové spojenie:

IBAN:

BIC kód:

IČO:

IČ DPH:

DIČ:

Telefón:

E-mail:

|  |  |
| --- | --- |
|  |  |

(ďalej len „zhotoviteľ“)

(Objednávateľ a Zhotoviteľ spoločne ďalej len „zmluvné strany“

**Článok 2**

**PREAMBULA**

1. Táto Rámcová dohoda s opätovným otváraním súťaže na vypracovanie a dodanie projektovej dokumentácie na ponuku (DP), ktorej súčasťou je dokumentácia v stupni stavebný zámer, projekt stavby a vykonávací projekt, a vykonávanie dohľadu projektanta nad zhotovovaním stavby (PDP) sa uzatvára na základe výsledku verejného obstarávania postupom pre nadlimitnú zákazku podľa § § 67- § 69 v spojení s § 83 ods. 5 zákona č. 343/2015 Z. z. o verejnom obstarávaní a o zmene a doplnení niektorých zákonov predmetom ktorej sú „**Projektová dokumentácia pre rekonštrukcie mostov v správe SSC: Vypracovanie a dodanie projektovej dokumentácie na ponuku (DP), ktorej súčasťou je dokumentácia v stupni stavebný zámer, projekt stavby a vykonávací projekt, vykonávanie dohľadu projektanta nad zhotovovaním stavby (PDP)“** (ďalej len „**Verejné obstarávanie**“)
2. Výsledkom tohto verejného obstarávania je výber piatich úspešných uchádzačov, s ktorými Objednávateľ uzatvára Rámcovú dohodu s opätovným otváraním súťaže.

**Článok 3**

**DEFINÍCIE**

1. ***Dňom podpisu*** sa na účely tejto Rámcovej dohody rozumie deň, mesiac a rok, kedy bola táto podpísaná oboma zmluvnými stranami; ak zmluvné strany Rámcovej dohody nepodpísali túto Rámcovú dohodu súčasne, Dňom podpisu sa rozumie deň, mesiac a rok, kedy bola táto Rámcová dohoda podpísaná tou zmluvnou stranou dohody, ktorá túto Rámcovú dohodu podpísala neskôr.
2. ***Dôvernou informáciou/Dôvernými informáciami*** sa na účely tejto Rámcovej dohody rozumejú všetky akékoľvek informácie, údaje, dáta, dokumenty a skutočnosti, bez ohľadu na ich charakter, podobu, formu a spôsob zachytenia, uchovania a odovzdania, ktoré sú poskytnuté alebo inak sprístupnené ktoroukoľvek zo zmluvných strán Rámcovej dohody druhej zmluvnej strane dohody, alebo inak získané v priebehu spolupráce zmluvných strán dohody v súvislosti s touto Rámcovou dohodou bez ohľadu na to, či sú alebo nie sú osobitne označené poskytujúcou zmluvnou stranou dohody ako dôverné. Dôverné informácie sú najmä, ale nielen, akékoľvek obchodné, technické, technologické, finančné, komerčné alebo prevádzkové informácie, špecifikácie, plány, náčrty, modely, grafy, vzorky, dáta, počítačové programy a pod.
3. ***Obchodným zákonníkom*** sa na účely tejto Rámcovej dohody rozumie zákon č. 513/1991 Zb. Obchodný zákonník v znení neskorších predpisov.
4. ***Zákonom o verejnom obstarávaní*** sa na účely tejto Rámcovej dohody rozumie zákon č. 343/2015 Z. z. o verejnom obstarávaní a o zmene a doplnení niektorých zákonov (ďalej len „ZVO“).
5. ***Opis predmetu zákazky***  je opis predmetu zákazky, ktorý bol uvedený v Súťažných podkladoch ako opis predmetu zákazky za účelom vyhodnotenia ponúk v predchádzajúcom postupe verejného obstarávania a uskutočnenia opätovného otvorenia súťaže a ktorý tvorí Prílohu č. 1. tejto Rámcovej dohody
6. ***Čiastková zmluva*** – zmluva uzatvorená v zmysle Prílohy č. 2 tejto Rámcovej dohody s opätovným otvorením súťaže podľa § 83 ods. 5 písm. b) ZVO na základe výsledku elektronickej aukcie, na základe ktorej bude zhotoviteľ poskytovať predmet zákazky pre objednávateľa
7. ***Výzva na podanie ponuky (eAukcia)***  je elektronický dokument obsahujúca podrobný postup pri výbere účastníka Rámcovej dohody, zasielaný verejným obstarávateľom cez IS JOSEPHINE na základe ktorej Účastníci Rámcovej dohody budú predkladať svoje ponuky do opätovného otvorenia súťaže. Predložené ponuky budú po úvodnom úplnom vyhodnotení ponúk, predmetom eAukcie.
8. ***Zadanie*** je podrobný opis predmetu zákazky a predmet Čiastkovej zmluvy uvedený vo Výzve na podanie ponuky.
9. ***Účastníci Rámcovej dohody -*** sú víťazní uchádzači ktorí sa na základe výsledku verejného obstarávania umiestnili na prvom až piatom mieste v poradí a verejný obstarávateľ (objednávateľ) s nimi uzatvoril Rámcovú dohodu s opätovným otváraním súťaže.

1. ***eAukcia*** je opakujúci sa proces, ktorý využíva elektronické zariadenia na predkladanie nových cien upravených smerom nadol. Na základe výsledku elektronickej aukcie uzatvorí objednávateľ Čiastkovú zmluvu so zhotoviteľom.
2. ***UNIKA*** - Sadzobník pre navrhovanie ponukových cien projektových prác a inžinierskych činností
3. ***ZoRPVS*** sa na účely tejto Rámcovej dohody rozumie zákon č. 315/2016 Z.z. o registri partnerov verejného sektore a o zmene a doplnení niektorých zákonov

**Článok 4**

**PREDMET DOHODY**

* + - 1. Predmet tejto Rámcovej dohody je:

1. vypracovanie a dodanie projektovej dokumentácie na ponuku (DP), ktorej súčasťou je dokumentácia v stupni stavebný zámer, projekt stavby a vykonávací projekt, a vykonávanie dohľadu projektanta nad zhotovovaním stavby (PDP), špecifikovaných v Prílohe č. 1 a osobami definovanými v Prílohe č.4, ktoré tvoria neoddeliteľnú prílohu tejto Rámcovej dohody. (ďalej len „dielo“)
2. stanovenie základných práv a povinností Účastníkov Rámcovej dohody a zároveň
3. dohoda zmluvných strán o tom, že počas platnosti a účinnosti Rámcovej dohody a za podmienok v nej dohodnutých, je zhotoviteľ oprávnený na základe opätovného otvorenia užšej súťaže a výsledku eAukcie uzatvoriť Čiastkové zmluvy.
   * + 1. Predmetom Čiastkovej zmluvy bude záväzok Účastníka Rámcovej dohody, ktorý bol na základe opätovného otvorenia súťaže podľa § 83 ods. 5 písm. b) ZVO označený za úspešného uchádzača, za podmienok dojednaných v tejto Rámcovej dohode, vo Výzve na podanie ponuky a v príslušnej Čiastkovej zmluve poskytovať predmet zákazky pre objednávateľa.
       2. Objednávateľ sa zaväzuje, že spôsobom dojednaným v tejto Rámcovej dohode a následne uzatvorenej Čiastkovej zmluve dokončené dielo prevezme, zaplatí za jeho zhotovenie dohodnutú cenu a poskytne zhotoviteľovi dohodnutú súčinnosť.
       3. Zmluvné strany sa dohodli, že zhotoviteľ bude pre objednávateľa realizovať dielo po častiach, a to na základe Čiastkových zmlúv, uzatvorených v súlade s Prílohou č. 2 tejto Rámcovej dohody.
       4. Táto Rámcová dohoda nezaväzuje objednávateľa odobrať akékoľvek služby (projektové dokumentácie), ani nezakladá nárok zhotoviteľa na jej plnenie bez uzatvorenej Čiastkovej zmluvy. Rámcová dohoda vytvára len rámcové podmienky spolupráce zmluvných strán a je len výlučnou vecou objednávateľa kedy a v akom rozsahu bude z Rámcovej dohody čerpané formou uzatvorenia Čiastkových zmlúv a v závislosti od finančných prostriedkov objednávateľa.

**Článok 5**

**POSTUP PRI OPATOVNOM OTVÁRANÍ SÚŤAŽE**

1. Uzatvoreniu každej Čiastkovej zmluvy na základe tejto Rámcovej dohody bude predchádzať, elektronická Výzva na podanie ponuky do opätovného otvárania ponúk všetkým Účastníkom Rámcovej dohody využitím informačného systému JOSEPHINE. Objednávateľ bude postupovať pri jednotlivých opätovných otváraní súťaže v súlade s § 83 , najmä v súlade s § 83 ods. 7 zákona o verejnom obstarávaní. Výzva na podanie ponuky musí obsahovať Zadanie a lehotu na predkladanie ponúk, ako aj informácie potrebné k účasti na výber víťazného uchádzača.
2. Zhotoviteľ je povinný predložiť objednávateľovi svoju ponuku na predmet Zadania v lehote uvedenej vo Výzve na podanie ponuky a v súlade s touto Rámcovou dohodou.
3. V prípade, ak zhotoviteľ nepredloží objednávateľovi svoju ponuku v zmysle Čl. 5 ods. 2 tejto Rámcovej dohody, má sa za to, že zhotoviteľ vstupuje do súťaže s pôvodnou ponukou predloženou v súťaži v rámci kritéria K1 a K2. Zhotoviteľ je viazaný touto ponukou a je povinný uzatvoriť čiastkovú zmluvu a plniť, ak bude jeho ponuka úspešná.
4. Ponuky budú Účastníci Rámcovej dohody predkladať elektronicky v systéme IS JOSEPHINE na portáli <https://josephine.proebiz.com> – na základe zaslanej Výzvy na podanie ponuky. Obsah ponúk zostane dôverný až do uplynutia lehoty na predkladanie ponúk.
5. Komisia objednávateľa vykoná formálne vyhodnotenie obsahu ponúk uchádzačov a hodnoty položiek uvedených v rámci kritéria K3 a K4 v ponuke nastaví ako vstupné hodnoty do eAukcie, pričom do vstupnej hodnoty bude započítaná aj hodnota získaná v rámci Kritéria K1 a K2.
6. Na účasť do eAukcie budú vyzvaní tí uchádzači, ktorí predložili ponuky v rámci postupu pri opätovnom otváraní súťaže. (podrobný postup je uvedený v prílohe č. 5 Rámcovej dohody- „Aukčný poriadok“ Zväzku 1- 1.5 Elektronická aukcia)
7. Objednávateľ je povinný zaradiť do elektronickej aukcie aj uchádzačov, ktorí nepredložili ponuky v zmysle čl. 5 ods. 2 Rámcovej dohody, pričom má sa za to, že vstupujú do eAukcie s pôvodnou ponukou v rámci kritéria K1 a K2.
8. Predmetom eAukcie bude **Dodatočná zľava k poskytnutej zľave z cien z databázy cenníka UNIKA z K1 (Kritérium K3)** a **Čas plnenia (Kritérium K4)**  predmetu Čiastkovej zmluvy pre konkrétnu čiastkovú zákazku uvedenú v Zadaní. Uchádzači budú v eAukcii upravovať výšku dodatočnej zľavy k poskytnutej zľave z cien z databázy cenníka UNIKA z K1, pričom percentuálnu zľavu budú upravovať smerom nahor. Uchádzači budú upravovať čas plnenia predmetu Čiastkovej zmluvy pričom čas plnenia budú upravovať smerom nadol.
9. Ukončenie eAukcie sa vykoná v súlade s vopred nastavenými parametrami eAukcie, ktoré sú uvedené vo výzve na účasť v eAukcii. Po ukončení eAukcie systém JOSEPHINE vykoná výsledné automatizované vyhodnotenie ponúk v súlade s definovanými kritériami na vyhodnotenie ponúk.
10. Výsledkom postupu v opätovnom otváraní súťaže bude uzavretie Čiastkovej zmluvy s úspešným uchádzačom, ktorý sa umiestnil na prvom mieste v poradí po eAukcii.
11. Realizácia predmetu zákazky sa uskutoční na základe Čiastkovej zmluvy, ktorá je zároveň v súlade s Rámcovou dohodou.

**Článok 6**

**ROZSAH, OBSAH A LEHOTA PLNENIA**

* + 1. Zhotoviteľ sa zaväzuje uskutočniť dielo v rozsahu a v lehote určenými v Čiastkovej zmluve,.

**Článok 7**

**CENA PREDMETU DOHODY, PLATOBNÉ A FAKTURAČNÉ PODMIENKY**

1. Zhotoviteľ poskytuje objednávateľovi na každé jednotlivé Zadanie minimálnu percentuálnu zľavu z každej položky cenníka UNIKA vo výške ....... % (ďalej len „Štandardná zľava“). Zhotoviteľ je povinný v každej svojej ponuke, predloženej objednávateľovi podľa čl. 5 odsek 2 tejto Rámcovej dohody, ponúknuť objednávateľovi minimálne zľavu na úrovni Štandardnej zľavy.
2. Zmluvné strany sa dohodli, že výsledná cena každého jednotlivého Zadania uvedeného v Čiastkovej zmluve bude určená takto:
3. základná cena bude určená v zmysle platného sadzobníka UNIKA, pričom v prípade ak sadzobník UNIKA určuje v danej položke rozpätie ceny od minimálnej po maximálnu, tak sa použije horná hranica maximálnej ceny pri takejto položke;
4. od základnej ceny vypočítanej podľa písm. a) tohto bodu Rámcovej dohody bude odrátaná percentuálna výška poskytnutej zľavy víťazného uchádzača, ktorá vzišla z eAukcie.

Takto určená cena Zadania v Čiastkovej zmluve sa považuje za cenu bez DPH a k tejto cene bude účtovaná DPH v sadzbe platnej v čase zdaniteľného plnenia.

1. Cena určená podľa odseku 1 tohto článku Rámcovej dohody sa považuje za cenu konečnú a jej zmena môže byť robená len spôsobmi a z dôvodov uvedených v Čiastkovej zmluve.
2. Platobné a fakturačné podmienky ceny upravuje Čiastková zmluva.

**Článok 8**

**Sankcie**

1. Sankcie za nedodržanie povinností zmluvných strán pri plnení zmluvného predmetu sú uvedené v Čiastkovej zmluve.

**Článok 9**

**Zodpovednosť za vady**

1. Zhotoviteľ sa zaväzuje vykonať predmet tejto Rámcovej dohody a na ňu nadväzujúcej Čiastkovej zmluvy riadne a včas, v kvalite podľa požiadaviek objednávateľa a odovzdať objednávateľovi podľa ustanovení tejto zmluvy a bez vád. Pojem „bez vád“ pre účely Rámcovej dohody a Čiastkovej zmluvy znamená dielo, ktoré spĺňa kvantitatívne a kvalitatívne vlastnosti uvedené v Čiastkovej zmluve a jej prílohách a zároveň je v súlade so všeobecne záväznými právnymi predpismi platnými a účinnými na území Slovenskej republiky ako aj technickými normami a predpismi a sú v ňom zapracované pripomienky objednávateľa z pracovných stretnutí ako aj uplatnené v rámci predbežného schvaľovania diela ako aj konečného preberania diela. Zhotoviteľ preberá záruku za to, že poskytnuté dielo má v dobe jeho prevzatia objednávateľom zmluvne dohodnuté vlastnosti, že zodpovedá aktuálnym technickým normám a predpisom a že nemá také vady, ktoré by bránili jeho využitiu na zmluvne dohodnutý účel.

2. Zhotovitel' sa zaväzuje pri vykonaní diela podľa Čiastkovej zmluvy postupovať vždy s odbornou starostlivosťou tak, aby nedošlo ku škode na majetku objednávateľa, prípadne tretích osôb. V prípade spôsobenia akejkoľvek škody sa túto zaväzuje zhotoviteľ v plnom rozsahu uhradiť prípadne na vlastné náklady uviesť do pôvodného stavu. Zároveň zhotoviteľ bude dodržiavať všeobecne záväzné právne predpisy platné v Slovenskej republike a technické normy, bude sa riadiť zápismi a písomnými dohodami zmluvných strán a dielo podľa Čiastkovej zmluvy vypracuje a dodá podľa podkladov a požiadaviek objednávateľa.

3. Záručná doba je stanovená dohodou zmluvných strán nasledovne:

začiatok: začína plynúť dňom nasledujúcim po dni, v ktorom bol podpísaný preberací protokol o odovzdaní a prevzatí predmetu zmluvy v zmysle Čiastkovej zmluvy

ukončenie: - dňom v ktorom bude vydané posledné kolaudačné osvedčenie pre stavbu/stavby, ktoré boli na základe projektovej dokumentácie realizované/rekonštruované ak sa jedná o stavby na ktorých realizáciu/ rekonštrukciu je potrebné v zmysle všeobecno-záväzných právnych predpisov vydanie právoplatného rozhodnutia o stavebnom zámere, alebo

- dňom prevzatia dokončenej/zrekonštruovanej stavby realizovanej na základe projektovej dokumentácie tvoriacej predmet tejto zmluvy, ak sa v zmysle všeobecno-záväzných právnych predpisov nevyžaduje na realizáciu/rekonštrukciu stavby vydanie rozhodnutia o stavebnom zámere ale postačí len ohlásenie, prípadne sa nevyžaduje ani len ohlásenie.

4. Zistenú vadu predmetu plnenia v záručnej dobe je objednávateľ povinný uplatniť bezodkladne po zistení vady a to písomne u zhotoviteľa.

1. Zhotovitel' sa zaväzuje uplatnenú vadu odstrániť bezodplatne a bez zbytočného odkladu, po jej uplatnení zo strany objednávateľa. Termín odstránenia vád sa dohodne písomnou formou, inak platí, že zhotovitel' je povinný odstrániť uplatnené vady najneskôr do 10 pracovných dní od doručenia oznámenia od objednávateľa. Nárok na náhradu škody tým nie je dotknutý.
2. Ak zhotoviteľ napriek výzve objednávateľa neodstráni vady v dohodnutej lehote, je objednávateľ oprávnený dať vady odstrániť na náklady zhotoviteľa tretej osobe, pričom tieto náklady je oprávnený od zhotoviteľa vymáhať. Tým nie je dotknutý nárok objednávateľa na zaplatenie zmluvnej pokuty prípadne inej sankcie dohodnutej v Čiastkovej zmluve.

**Článok 10**

**TRVANIE RÁMCOVEJ DOHODY**

* 1. Táto Rámcová dohoda sa uzatvára na dobu určitú, a to na 48 mesiacov odo dňa nadobudnutia jej účinnosti alebo vyčerpania finančného limitu, podľa toho, ktorá skutočnosť nastane skôr.

2. Táto Rámcová dohoda môže zaniknúť:

1. písomnou dohodou,
2. uplynutím doby, na ktorú je uzatvorená, alebo vyčerpaním maximálneho finančného objemu vo výške ..............,- EUR bez DPH a to podľa toho, ktorá z týchto skutočností nastane skôr,
3. odstúpením od Rámcovej dohody, alebo
4. výpoveďou.
   1. Táto Rámcová dohoda môže zaniknúť aj uplynutím doby na ktorú bola uzatvorená alebo dosiahnutím Rozpočtovaných prostriedkov alebo vyčerpaním maximálneho objemu, podľa toho, ktorá z týchto skutočností nastane skôr. Pre vylúčenie akýchkoľvek pochybností platí, že Zhotoviteľovi môže vzniknúť nárok na zaplatenie ceny podľa tejto Rámcovej dohody a na ňu nadväzujúcej Čiastkovej zmluvy najviac iba do výšky Rozpočtovaných prostriedkov, ak sa zmluvné strany dohody nedohodnú písomne inak. Zánikom Rámcovej dohody uplynutím jej doby na ktorú bola uzatvorená, nie je dotknutá platnosť Čiastkovej zmluvy, ktorá bola uzatvorená počas platnosti Rámcovej dohody a jej dĺžka trvania presiahne platnosť Rámcovej dohody.
   2. Zmluvné strany Rámcovej dohody sú oprávnené odstúpiť od Rámcovej dohody, a to :
5. v prípade podstatného porušenia Rámcovej dohody, z dôvodov podľa Obchodného zákonníka v platnom znená, z dôvodov označených za podstatné porušenie povinností druhej zmluvnej strany v tejto dohode,
6. z dôvodov uvedených v § 19 Zákona o verejnom obstarávaní, alebo
7. v iných prípadoch výslovne uvedených v tejto Rámcovej dohode.

Právne účinky odstúpenia od Rámcovej dohody nastanú dňom doručenia písomného oznámenia o odstúpení od dohody druhej zmluvnej strane.

* 1. Za podstatné porušenie Rámcovej dohody na strane objednávateľa sa považuje omeškanie objednávateľa s úhradou splatných finančných nárokov voči zhotoviteľovi o viac ako 30 (tridsať) pracovných dní po lehote splatnosti a ich neuhradenie ani na základe osobitne doručenej písomnej výzvy s dodatočnou lehotou splatnosti nie kratšou ako 10 kalendárnych dní.
  2. Za podstatné porušenie Rámcovej dohody na strane zhotoviteľa sa považuje:
  3. porušenie akejkoľvek z povinností zhotoviteľa uvedenej v tejto Rámcovej dohode, ak zhotoviteľ nesplnil túto povinnosť ani na základe dodatočnej písomnej výzvy Objednávateľa na plnenie;
  4. porušenie povinnosti mlčanlivosti podľa tejto Rámcovej dohody.
  5. Odstúpenie je účinné doručením odstúpenia od Rámcovej dohody v písomnej forme druhej zmluvnej strane. Odstúpením od Rámcovej dohody nezanikajú práva a povinnosti z Rámcovej dohody, ktoré zmluvné strany dohody nadobudli pred dňom doručenia písomného prejavu vôle o odstúpení od Rámcovej dohody.
  6. Odstúpením od Rámcovej dohody nie je dotknutý nárok objednávateľa na zmluvnú pokutu v zmysle článku 8 tejto Rámcovej dohody.
  7. Každá zo zmluvných strán Rámcovej dohody je oprávnená túto Rámcovú dohodu vypovedať pred skončením dátumu na ktorý bola uzatvorená, a to aj bez uvedenia dôvodu. Výpovedná doba je 2 (dva) mesiace a začína plynúť prvým kalendárnym dňom mesiaca, nasledujúceho po mesiaci, v ktorom bola výpoveď doručená druhej zmluvnej strane.
  8. Ukončením platnosti tejto Rámcovej dohody (uplynutím doby, odstúpením, výpoveďou) nie je dotknutá platnosť Čiastkovej zmluvy/zmlúv, ktoré boli uzatvorené počas jej platnosti a ktorých platnosť presiahne platnosť Rámcovej dohody. V takomto prípade ustanovenia Rámcovej dohody, z ktorých povahy veci vyplýva, že sa nimi majú riadiť zmluvné strany aj po skončení platnosti Rámcovej dohody, platia aj naďalej a to až do doby skončenia platnosti Čiastkovej zmluvy a vysporiadania všetkých nárokov vyplývajúcich z Čiastkovej zmluvy (napr. zodpovednosť za vady, doručovanie písomností, mlčanlivosť, vyššia moc a pod.)
  9. Od Čiastkovej zmluvy môže zmluvná strana odstúpiť za podmienok uvedených v Čiastkovej zmluve.

**ČIánok 11**

**Ostatné Dojednania**

* + - 1. Zhotoviteľ najneskôr ku dňu podpisu tejto zmluvy je povinný predložiť objednávateľovi osvedčenú fotokópiu poistnej zmluvy, ktorú zhotoviteľ ako poistený uzatvoril pre prípad zodpovednosti za škodu spôsobenú prevádzkovou činnosťou pri plnení predmetu tejto zmluvy (ďalej len „poistná zmluva“) na minimálne poistnú sumu 5 000 000,00 (slovom päť miliónov) EUR. Okrem zhotoviteľa nesmie byť   
         v poistnej zmluve uvedený ako poistený žiaden iný subjekt a táto poistná zmluva musí byt' uzatvorená na celé obdobie trvania Rámcovej dohody a to až do skončenia poslednej záručnej doby zo všetkých Čiastkových zmlúv uzatvorených na základe tejto Rámcovej dohody. V prípade, ak je zhotoviteľom združenie založené podľa § 829 a nasl. Občianskeho zákonníka (alebo iná právna forma, upraví sa podľa potreby), musia byt' v poistnej zmluve ako poistení uvedení všetci členovia združenia. V prípade že zhotoviteľ (resp. každý člen združenia) má uzatvorenú platnú poistnú zmluvu o zodpovednosti za škodu vzniknutú v súvislosti s činnosťami uvedenými vo výpise   
         z obchodného registra a uvedenými v poistnej zmluve a predloží jej kópiu ku dňu podpisu zmluvy pre daný predmet obstarávania, nie je potrebné uzatvoriť poistnú zmluvu osobitne pre danú zákazku. V prípade predloženia poistnej zmluvy členom združenia, výška poistenia musí pokrývať % podiel tohto člena združenia na združení.

1. Zhotoviteľ sa zaväzuje že bude dodržiavať mlčanlivosť o všetkých Dôverných informáciách a o Obchodnom tajomstve, o ktorých sa dozvie, získa alebo s ktorými príde do styku počas platnosti tejto Rámcovej dohody. Všetky informácie, podklady a materiály, ktoré získa zhotoviteľ od objednávateľa sa zaväzuje zhotoviteľ nepoužiť bez súhlasu objednávateľa na iné účely ako tie, pre ktoré mu objednávateľ tieto informácie, podklady a materiály poskytol. Ustanovenia osobitných všeobecne záväzných právnych predpisov platných a účinných v Slovenskej republike tým nie sú dotknuté.
2. Ak sa na zhotoviteľa a jeho subdodávateľov vzťahuje povinnosť zapisovať sa do registra partnerov verejného sektora (ďalej len „RPVS“) podľa ZoRPVS, potom sú zhotoviteľ ako aj jeho subdodávatelia povinní dodržať túto povinnosť po celú dobu trvania Rámcovej dohody, pričom zhotoviteľ sa zaväzuje zabezpečiť splnenie tejto povinnosti aj zo strany subdodávateľov. V prípade porušenia povinnosti zhotoviteľa podľa predchádzajúcej vety tohto bodu je objednávateľ oprávnený od Rámcovej dohody odstúpiť v okamihu, čo sa o tomto porušení dozvedel. Ak v súvislosti s porušením vyššie uvedenej povinnosti uloží príslušný orgán objednávateľovi akúkoľvek sankciu, objednávateľ má právo ju následne rergresom uplatniť si u zhotoviteľa.
3. Počas trvania Rámcovej dohody a Čiastkovej zmluvy je zhotoviteľ oprávnený zmeniť subdodávateľa uvedeného v prílohe č. 3 Rámcovej dohody výlučne len so súhlasom objednávateľa. Nový subdodávateľ musí spĺňať povinnosť zápisu v RPVS podľa ZoRPVS, v prípade, ak mu táto povinnosť zo ZoRPVS vyplýva. Objednávateľ má právo odmietnuť udeliť súhlas a požiadať zhotoviteľa o určenie iného subdodávateľa, ak má na to závažné dôvody (napr. ak nový subdodávateľ nie je zapísaný v RPVS podľa zákona o RPVS v prípade, ak mu takáto povinnosť zo ZoRPVS vyplýva, nekvalitne realizované služby konkrétnym subdodávateľom na predchádzajúcich zákazkách, nesplnenie podmienok pre výmenu subdodávateľa atď.). Zhotoviteľ je povinný žiadosti objednávateľa podľa predchádzajúcej vety tohto bodu bezodkladne vyhovieť a navrhnúť iného subdodávateľa, pričom tento subdodávateľ musí spĺňať povinnosť zápisu v RPVS podľa ZoRPVS, v prípade, ak mu takáto povinnosť zo ZoRPVS vyplýva. Rovnako aj objednávateľ, má právo požiadať zhotoviteľa o zmenu subdodávateľa, ak má na to závažné dôvody (napr. nekvalitne realizované činnosti konkrétnym subdodávateľom a pod.), pričom zhotoviteľ je povinný žiadosti objednávateľa bezodkladne vyhovieť a zmeniť subdodávateľa postupom obdobným ako keď dochádza k zmene subdodávateľa na základe rozhodnutia zhotoviteľa. Na zmenu subdodávateľa uvedeného v prílohe č. 3 tejto Rámcovej dohody, ku ktorému dal súhlas objednávateľ, sa nevyžaduje uzatvorenie dodatku k Rámcovej dohode, ale postačí len, ak nové aktualizované znenie prílohy č. 3 tejto Rámcovej dohody zašle zhotoviteľ objednávateľovi a ten ho zverejní v Centrálnom registri zmlúv ku zmluve ako novú aktualizovanú prílohu.
4. Dodávateľ je povinný použiť na poskytovanie služieb kľúčových expertov uvedených v prílohe č. 4 Zmluvy a odsúhlasených objednávateľom, resp. kľúčových expertov v súlade s týmto článkom Zmluvy.

Po predchádzajúcom písomnom súhlase objednávateľa môže Dodávateľ na poskytovanie služieb použiť iných kľúčových expertov než kľúčových expertov uvedených v prílohe č. 4 Zmluvy, ktorí spĺňajú požiadavky, ktoré boli kladené na daného kľúčového experta vo verejnom obstarávaní a za predpokladu, že taká zmena nebude mať za následok navýšenie ceny.

Za účelom zmeny v osobe kľúčového experta je Dodávateľ povinný doručiť objednávateľovi žiadosť o zmenu v prílohe č. 4 Zmluvy, ktorá musí obsahovať identifikačné údaje navrhovaného kľúčového experta, ktorý by mal zastávať kľúčové úlohy pri poskytovaní služieb alebo jeho časti alebo iného plnenia podľa Zmluvy.

Dodávateľ je povinný priložiť k žiadosti potvrdenia preukazujúce splnenie podmienok, ktoré boli kladené na daného kľúčového experta vo verejnom obstarávaní.

Každá žiadosť musí byť objednávateľovi odovzdaná včas tak, aby nezdržiavala postup poskytovania služieb a to najneskôr 6 pracovných dní pred navrhovanou zmenou kľúčového experta.

Objednávateľ je povinný vyjadriť sa k žiadosti s uvedením, či so zmenou súhlasí alebo nie najneskôr do 3 (slovom: troch) pracovných dní odo dňa jej doručenia.

Ak sa objednávateľ v lehote uvedenej vyššie nevyjadrí, predpokladá sa, že s navrhovanou zmenou zoznamu kľúčových expertov súhlasí. Uvedené ustanovenie Zmluvy neplatí, ak Dodávateľ nepredložil objednávateľovi spolu so žiadosťou o zmenu v prílohe č. 4 Zmluvy potvrdenia o splnení požiadaviek, ktoré boli kladené na daného kľúčového experta vo verejnom obstarávaní.

Zmluvné strany vyhlasujú, že odsúhlasenie zmeny kľúčových expertov zo strany objednávateľa žiadnym spôsobom nezbavuje Dodávateľa záväzkov vyplývajúcich mu zo Zmluvy a že také zmeny nebudú mať za následok navýšenie celkovej ceny/zníženie zľavy.

Pre vylúčenie akýchkoľvek pochybností sa uvádza, že na výmenu kľúčových expertov nie je potrebné uzavrieť dodatok k Zmluve.

1. Zhotoviteľ vyhlasuje, že príloha č. 3 k Rámcovej dohode obsahuje aktuálne a úplné údaje v zmysle ustanovenia § 41 ods. 3, 4 a 6 zákona o verejnom obstarávaní. Údaje v zmysle § 41 ods. 3 zákona o verejnom obstarávaní sú údaje o všetkých známych subdodávateľoch v čase uzatvorenia tejto Rámcovej dohody v rozsahu obchodné meno/názov, sídlo/miesto podnikania, IČO, zápis do príslušného registra a údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia (ďalej len „Údaje"). Zmenu Údajov akéhokoľvek aktuálneho subdodávateľa je zhotoviteľ povinný bezodkladne písomne oznámiť objednávateľovi, pričom zmluvné strany sa výslovne dohodli, že na zmenu Údajov nie je potrebné uzatvoriť dodatok k Rámcovej dohode. V prípade nesplnenia povinnosti zhotoviteľa v zmysle predchádzajúcej vety tohto bodu má objednávateľ nárok na zmluvnú pokutu vo výške 100,00 EUR (slovom: jednosto EUR) za každý neoznámený zmenený údaj, ako aj náhradu škody, ktorá objednávateľovi v tejto súvislosti vznikne.
2. Zhotoviteľ sa zaväzuje, že nebude v súvislosti s plnením predmetu tejto Rámcovej dohody a na ňu nadväzujúcej Čiastkovej zmluvy zamestnávať zamestnancov v rozpore s právnymi predpismi Slovenskej republiky upravujúcimi nelegálnu prácu a nelegálne zamestnávanie, ako aj právnymi predpismi Európskej únie, a to najmä v rozpore so zákonom č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov (ďalej len „zákon o nelegálnej práci"), v spojení so zákonom č. 311/2001 Z. z. Zákonník práce v znení neskorších predpisov, Obchodným zákonníkom, zákonom č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov, zákonom č. 461/2003 Z. z. o sociálnom poistení v znení neskorších predpisov, zákonom č. 404/2011 Z. z. o pobyte cudzincov a o zmene a doplnení niektorých zákonov v znení neskorších predpisov, zákonom č. 480/2002 Z. z. o azyle a o zmene a doplnení niektorých zákonov v znení neskorších predpisov, Smernicou Európskeho parlamentu a Rady 2009/52/ES z 18. júna 2009, ktorou sa stanovujú minimálne normy pre sankcie a opatrenia voči zamestnávateľom štátnych príslušníkov tretích krajín, ktorí sa neoprávnene zdržiavajú na území členských štátov.
3. V prípade, že orgán vykonávajúci kontrolu nelegálnej práce a nelegálneho zamestnávania zistí porušenie § 7b ods. 5 zákona o nelegálnej práci, t. j. porušenie zákazu prijať prácu alebo službu, ktorú objednávateľovi na základe Rámcovej zmluvy a Čiastkovej zmluvy dodáva alebo poskytuje zhotoviteľ ako poskytovateľ služby prostredníctvom fyzickej osoby, ktorú nelegálne zamestnáva, v nadväznosti na čo bude objednávateľovi uložená pokuta, ktorú objednávateľ uhradí, objednávateľ si uplatní jej náhradu u zhotoviteľa a ten sa zaväzuje túto pokutu objednávateľovi uhradiť

**Článok 12**

**VYŠSIA MOC**

* + - 1. Pod prípadom vyššej moci sa rozumie každá vonkajšia udalosť alebo okolnosť výnimočného a neodvratného charakteru, ktorú zmluvné strany nemohli predvídať a ovplyvniť pri podpisovaní Rámcovej dohody alebo Čiastkovej zmluvy, a ktorá znemožňuje realizáciu časti alebo celého zmluvného plnenia (vojna, živelné pohromy, atď.). Ak vznikne udalosť spadajúca pod vyššiu moc, zmluvné strany sú povinné sa o tom písomne informovať vzájomne najneskôr do 5 pracovných dní, s uvedením tých povinností, ktoré sa nebudú môcť splniť, alebo ich bude možné splniť len s oneskorením.
      2. V prípade, že by vyššia moc spôsobila prerušenie plnenia zmluvných záväzkov o viac ako 10 dní, zmluvné strany sa dohodnú na iných opatreniach, prípadne na iných postupoch, týkajúcich sa ďalšej realizácie Rámcovej dohody a Čiastkovej zmluvy..
      3. Ak sa splnenie zmluvy stane nemožným do 1 mesiaca od vyskytnutia sa vyššej moci, strana, ktorá sa bude chcieť odvolať na vyššiu moc, požiada druhú stranu o úpravu Rámcovej dohody a Čiastkovej zmluvy vo vzťahu k predmetu, cene a času plnenia. Ak nedôjde k dohode, má strana, ktorá sa odvolala na vyššiu moc, právo odstúpiť od Rámcovej dohody a/alebo Čiastkovej zmuvy. Účinky odstúpenia nastanú dňom doručenia oznámenia o odstúpení od Rámcovej dohody a/alebo Čiastkovej zmluvy.
      4. V prípade vyššej moci, nie je zmluvná strana, ktorej vyššia moc zabránila plniť povinnosti z Rámcovej dohody a/alebo Čiastkovej zmluvy v omeškaní s plnením záväzku vyššou mocou dotknutej zmluvnej povinnosti a oprávnená strana nemá nárok na prípadnú zmluvnú pokutu spojenú s omeškaním takejto povinnosti, a to počas trvania vyššej moci až do doby nevyhnutne nutnej na nápravu následkov spôsobených vyššou mocou.
      5. Pri nesplnení zmluvnej povinnosti dotknutej vyššou mocou, ktorá spôsobí omeškania druhej zmluvnej strany, táto taktiež nie je v omeškaní.
      6. Na základe dohody zmluvných strán za okolnosti vylučujúce zodpovednosť zhotoviteľa za omeškanie sa nepovažuje štrajk zamestnancov niektorej zmluvnej strany alebo zmena ekonomických pomerov niektorej zmluvnej strany alebo subdodávateľa, omeškanie zhotoviteľa s plnením predmetu zmluvy spôsobené orgánmi verejnej moci, resp. orgánmi územnej samosprávy a inými dotknutými subjektmi ak omeškanie nebolo spôsobené konaním alebo opomenutím zhotoviteľa.

**Článok 13**

**DORUČOVANIE PÍSOMNOSTÍ**

1. Pre účely tejto Rámcovej dohody a/alebo Čiastkovej zmluvy sa zmluvné strany dohodli, že všetky písomnosti týkajúce sa právnych vzťahov založených medzi zmluvnými stranami touto Rámcovou dohodou a/alebo Čiastkovej zmluvy sa doručujú:
   1. poštou;
   2. treťou osobou oprávnenou doručovať zásielky;
   3. osobne alebo,
   4. emailom.

Každá zmluvná strana si môže vybrať ľubovoľný spôsob doručenia písomnosti uvedený v bodoch 1.1 až 1.4 tohto bodu zmluvy, pričom v prípade, ak si vyberie doručovanie emailom a touto formou doručuje dostúpenie od zmluvy, výpoveď, uplatnenie zmluvne dohodnutých sankcií, nárok na náhradu škody alebo výzvu na odstránenie protiprávneho stavu, je vždy po doručení takejto písomnosti druhej strane emailom, povinná zaslať druhej strane túto písomnosť do troch dní aj jedným zo spôsobov uvedených v bodoch 1.1 až 1.3 tohto bodu zmluvy inak sa písomnosť nebude považovať za doručenú.

1. Zmluvné strany sa dohodli, že na účel doručovania písomností poštou alebo treťou osobou oprávnenou doručovať zásielky sú zmluvné strany povinné používať poštové adresy uvedené v záhlaví tejto Rámcovej dohody a/alebo Čiastkovej zmluvy, ak nie je v Rámcovej dohode ustanovené inak. Prípadnú zmenu poštovej adresy sú si zmluvné strany povinné vzájomne bezodkladne ohlásiť, pričom takáto zmena nevyžaduje uzatvorenie dodatku k tejto Rámcovej dohode.
2. Zmluvné strany týmto súhlasia, že za úkon doručenia písomnosti poštou alebo treťou osobou oprávnenou doručovať zásielky sa považuje okrem samotného doručenia aj vrátenie zaslanej zásielky odosielateľovi z dôvodu odmietnutia prebratia adresátom, z dôvodu neprebratia zásielky adresátom v odbernej lehote, počas ktorej bude zasielaná písomnosť uložená u poštového doručovateľa, a tiež z dôvodu vrátenia zásielky s poznámkou: „*adresát neznámy*“, a to aj v tom prípade, ak sa o tom adresát nedozvedel. V prípadoch upravených týmto bodom Rámcovej dohody sa zásielka považuje za doručenú na tretí (3) deň odo dňa odoslania zásielky.
3. Pre účely doručovania emailom sa zmluvné strany dohodli, že budú používať e-mailové adresy uvedené v záhlaví tejto Rámcovej dohody a/alebo Čiastkovej zmluvy, prílohách zmluvy, prípadne aj odlišné e-mailové adresy, ktoré si zmluvné strany dodatočne po uzavretí Rámcovej dohody a/alebo Čiastkovej zmluvy oznámia. Každá zmluvná strana zodpovedá za to, že ňou poskytnutá emailová adresa bude funkčná a dostupná v režime 24/7. V prípade doručovania emailom, sa písomnosť považuje za doručenú momentom jej odoslania druhej strane, ak druhá strana relevantnými dôkazmi nepreukáže neskorší dátum doručenia spôsobený okolnosťami vylučujúcimi zodpovednosť prijímajúcej strany.

**Článok 14**

**Záverečné ustanovenia**

1. Zhotoviteľ je povinný strpieť akýkoľvek výkon kontroly, auditu a overovania súvisiaceho s predmetom zákazky kedykoľvek, a to oprávnenými osobami a poskytnúť im všetku potrebnú súčinnosť. Oprávnené osoby na výkon kontroly, auditu a overovania sú:
2. Ministerstvo dopravy Slovenskej republiky a ním poverené osoby,
3. Útvar následnej finančnej kontroly a nimi poverené osoby,
4. Najvyšší kontrolný úrad Slovenskej republiky, príslušná správa finančnej kontroly, Certifikačný orgán a nimi poverené osoby,
5. Orgán auditu, jeho spolupracujúce orgány a nimi poverené osoby,
6. Splnomocnení zástupcovia Európskej komisie a Európskeho dvora audítorov,
7. Osoby prizvané orgánmi uvedenými v bode a) až d) v súlade s príslušnými právnymi predpismi Slovenskej republiky a Európskej únie.
8. Zhotoviteľ nie je oprávnený postúpiť akékoľvek pohľadávky (práva) vyplývajúce z tejto Rámcovej dohody a/alebo Čiastkovej zmluvy na tretiu osobu a/alebo sa dohodnúť s treťou osobou na prevzatí jeho záväzkov (povinností) vyplývajúcich z tejto Rámcovej dohody a/alebo Čiastkovej zmluvy bez predchádzajúceho písomného súhlasu objednávateľa.
9. Rámcová dohoda nadobúda platnosť dňom jej podpísania osobami oprávnenými konať za zmluvné strany. Rámcová dohoda nadobudne účinnosť dňom nasledujúcim po dni jej zverejnenia v Centrálnom registri zmlúv vedenom Úradom vlády SR. Zverejnenie v Centrálnom registri zmlúv zabezpečí bezodkladne po uzatvorení tejto Rámcovej dohody objednávateľ.
10. Ak v tejto Rámcovej dohode a/alebo Čiastkovej zmluve nie je výslovne dohodnuté inak, meniť alebo doplňovať obsah tejto Rámcovej dohody a/alebo Čiastkovej zmluvy je možné len formou písomných postupne očíslovaných dodatkov k Rámcovej dohode a/alebo Čiastkovej zmluve. Dodatok k Rámcovej dohode a/alebo Čiastkovej zmluve musí byť podpísaný osobami oprávnenými konať za zmluvné strany, pričom podpisy musia byť na tej istej listine. V opačnom prípade sa má za to, že k uzatvoreniu dodatku k Rámcovej dohode a/alebo Čiastkovej zmluve nedošlo. Dodatky k Rámcovej dohode a/alebo Čiastkovej zmluve sa po nadobudnutí účinnosti stanú súčasťou Rámcovej dohody a/alebo Čiastkovej zmluva. Dodatky k tejto Rámcovej dohode a/alebo Čiastkovej zmluve môžu byť uzatvorené len v súlade so zákonom o verejnom obstarávaní, najmä v súlade s § 18 zákona o verejnom obstarávaní.
11. Práva a povinnosti zmluvných strán neupravené v tejto Rámcovej dohode a/alebo Čiastkovej zmluve sa riadia aj súťažnými podkladmi objednávateľa a ich prílohami, ponukou zhotoviteľa a vysvetleniami súťažných podkladov, ktoré budú použité v prípade, ak dôjde k pochybnostiam o výklade ustanovení tejto Rámcovej dohody a/alebo Čiastkovej zmluvy, alebo v prípade ak dôjde k pochybnostiam o rozsahu a predmete plnenia tejto Rámcovej dohody a/alebo Čiastkovej zmluvy či iných rozporov medzi stranami v súvislosti s touto Rámcovou dohodou a/alebo Čiastkovou zmluvou. Ďalej sa práva a povinnosti zmluvných strán neupravené v tejto Rámcovej dohode a/alebo Čiastkovej zmluve riadia aj príslušnými ustanoveniami Obchodného zákonníka, subsidiárne Občianskeho zákonníka, Zákona o VO a iných právnych noriem; ak ich niet, posúdia sa podľa obchodných zvyklostí, ak ich niet, podľa všeobecných zásad civilného práva. Zmluvné strany sa dohodli, že v prípade vzniku sporov zmluvných strán týkajúcich sa tejto Rámcovej dohody a/alebo Čiastkovej zmluvy a jej aplikácie, ak sa ich nepodarí urovnať iným spôsobom, je daná právomoc súdov Slovenskej republiky.
12. Ak by niektoré ustanovenie Rámcovej dohody a/alebo Čiastkovej zmluvy bolo alebo sa stalo neplatným alebo sčasti neplatným, nie sú tým dotknuté ostatné ustanovenia Rámcovej dohody a/alebo Čiastkovej zmluvy. Zmluvné strany sú povinné bezodkladne neplatné ustanovenie nahradiť novým ustanovením, zodpovedajúcim hospodárskemu účelu Rámcovej dohody a/alebo Čiastkovej zmluvy, ktorý zmluvné strany sledovali v čase jej uzavretia.
13. Zmluvné strany sa súhlasne dohodli, že znením Rámcovej dohody a/alebo Čiastkovej zmluvy budú viazaní aj ich prípadní právni nástupcovia.
14. Zmluvné strany vyhlasujú, že im nie sú známe žiadne okolnosti, ktoré by bránili platne uzavrieť túto Rámcovú dohodu. V prípade, že taká okolnosť existuje, zodpovedá zmluvná strana, ktorej predmetné okolnosti bránia alebo bránili platne uzavrieť Rámcovú dohodu, za škodu, ktorá tým vznikne druhej zmluvnej strane
15. Rámcová dohoda je vyhotovená v štyroch rovnopisoch, z ktorých tri obdrží objednávateľ a jeden zhotoviteľ. Všetky prípadné dodatky k Rámcovej dohode musia byť vyhotovené v rovnakom počte rovnopisov.
16. Zmluvné strany sa dohodli, že akákoľvek komunikácia (ústna a písomná) medzi zhotoviteľom a objednávateľom bude realizovaná v slovenskom prípadne českom jazyku a zhotoviteľ sa zaväzuje pri plnení predmetu tejto Rámcovej dohody a/alebo Čiastkovej zmluvy komunikovať s objednávateľom v slovenskom prípadne českom jazyku.
17. Zmluvné strany prehlasujú, že sa s obsahom Rámcovej dohody oboznámili, túto uzatvorili slobodne a vážne, že sa zhoduje s ich prejavom vôle a svoj súhlas s jej obsahom potvrdzujú svojím vlastnoručným podpisom.
18. Táto Rámcová dohoda má nasledujúce prílohy, ktoré tvoria jej neoddeliteľnú súčasť:

Príloha č.1 Opis predmetu zákazky pre rámcovú dohodu

Príloha č.2 Vzor čiastkovej zmluvy

Príloha č.3 Identifikácia subdodávateľov (príloha č. 9 súťažných podkladov)

Príloha č.4 Kľúčoví odborníci zodpovední za plnenie zmluvy

Príloha č. 5 Aukčný poriadok. Zväzku 1- 1.5 Elektronická aukcia

V ..........................., dňa V ..........................., dňa

Za objednávateľa: Za zhotoviteľa:

.................................................. .....................................................

meno, funkcia, podpis, odtlačok pečiatky meno, funkcia, podpis, odtlačok pečiatky